
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Εγκριση του Γενικού Πολεοδομικού Σχεδίου της κοινότητας Βελ- 


βεντού του Νομού Κοζάνης. 2 

Τροποποίηση ρυμοτομικού σχεδίου του Δήμου Παλ. Φαλήρου στη 
θέση Κοψαχείλα. 2 

Όρια οικισμού Γερακάρι Ν. Ρεθύμνου... 3 

Όρια οικισμού Κισσού Κάμπος, Ν. Ρεθύμνου. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 32898/1251 (1) 

Εγκριση του Γενικού Πολεοδομικού Σχεδίου της κοινότητας Βελβε- 
ντού του Νομού Κοζάνης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το 
άρθρο 3 αυτού. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1 αυτού. 

3. Την υπ αριθ. 59229/2478/30.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων για την «Κίνηση 
της διαδικασίας του Γενικού Πολεοδομικού Σχεδίου Βελβεντού» (ΦΕΚ 
463/Δ/85). 

4. Το υπ’ αριθ. 726/24.10.85 έγγραφο του Τμήματος Πολεοδο¬ 
μίας και Πολεοδομικών Εφαρμογών της Νομαρχίας Κοζάνης προς 
τους αρμόδιους φορείς. 

5. Την υπ’ αριθ. 110/85 απόφαση του κοινοτικού συμβουλίου Βελ¬ 
βεντού. 

6. Το υπ αριθ. 4868/11.12.85 έγγραφο της Δ/νσης Τεχνικών 
Υπηρεσιών της Νομαρχίας Κοζάνης. 

7. Το υπ’ αριθ. 3835/19.12.85 έγγραφο της Υπηρεσίας Περιφε¬ 
ρειακής Ανάπτυξης Κεντρικής και Δυτικής Μακεδονίας του Υπουρ¬ 
γείου Εθνικής Οικονομίας. 

8. Το υπ’ αριθ. 65001/19.2.86 έγγραφο του Ε.Ο.Τ. 

9. Το υπ’ αριθ. 4034/20.3.86 έγγραφο της Δ/νσης Υδατικού 
Δυναμικού και Φυσικών Πόρων του Υπουργείου Βιομηχανίας, Ενέρ¬ 
γειας.και Τεχνολογίας. 

10. Το γεγονός ότι οι υπόλοιποι φορείς δεν απάντησαν μέχρι σή¬ 
μερα. 

Π. Την υπ’ αριθ. 2/συν.4/86 γνωμοδότηση του συμβουλίου Χω¬ 
ροταξίας, Οικισμού και Περιβάλλοντος του Ν. Κοζάνης, αποφασίζου¬ 
με: 


1) Εγκρίνεται το Γενικό Πολεοδομικό Σχέδιο της κοινότητας Βελ¬ 
βεντού του Νομού Κοζάνης, όπως τα όρια που προσδιορίζονται με 
κόκκινη γραμμή στο χάρτη Π.1.11 σέ κλίμακα 1:5.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση της κοινότητας Βελβεντού με προ- 
γραμματικό πληθυσμιακό μέγεθος για την επόμενη πενταετία της τά- 
ξεως των 4.500 κατοίκων και ειδικότερα: 

1. Την ένταξη σε σχέδιο του προυφισταμένου του έτους 1923 οικι¬ 
σμού κάι την επέκταση του σχεδίου σε περιοχές αραιοδομημένες και 
αδόμητες καθώς και την οργάνωση του συνόλου του οικισμού σε μια 
πολεοδομική ενότητα (γειτονιά) με μέσο συντελεστή δόμησης 0,8 και 
μέση πυκνότητα οίκησης 130 κάτοικοι/Ηα. 

2. Τον προσδιορισμό των χρήσεων γης - όπως φαίνεται στους χάρ¬ 
τες Π.1.2.- Π.1.3.2. και Π.1.11. σε κλίμακα 1:5.000 και ειδικότε- 
ρα: 

— Τη διατήρηση του παλαιού κέντρου στον παραδοσιακό πυρήνα 
του οικισμού, με παράλληλη διατήρηση και τόνωση του παραδοσιακού 
χαρακτήρα του. 

- Τη δημιουργία νέου κέντρου στο ανατολικό τμήμα του οικισμού 
που θα περιλαμβάνει πλατεία, κεντρικές λειτουργίες, σχολικές εγκα¬ 
ταστάσεις και χώρους περίθαλψης. 

- Τη δημιουργία εκγαταστάσεων τουρισμού- αναψυχής στο νοτιοα¬ 
νατολικό τμήμα της πόλης και την παράλληλη συμπλήρωση και βελ¬ 
τίωση των υπαρχόντων αθλητικών εγκαταστάσεων. 

- Τη χρησιμοποίηση μεμονωμένων παραδοσιακών κτιρίων για τη 
στέγαση κεντρικών - κοινόχρηστων λειτουργιών και πολιτιστικών 
δραστηριοτήτων. 

- Τη δημιουργία βιοτεχνικής ζώνης, με παράλληλη γεωργική 
χρήση, στο νοτιοδυτικό άκρο του οικισμού. 

3. Τη γενική εκτίμηση των αναγκών σε γη για κοινωνική υποδομή 
σε επίπεδο πόλης, όπως αναφέρονται στους πίνακες Α.11.2.1α και 
Α.11.6. 

4. Τον καθορισμό ζωνών: 

- Οικονομικών και θεσμικών κινήτρων και πολεοδομικών μηχανι¬ 
σμών καθώς και νέων αναπτυξιακών ζωνών, όπως φαίνονται στο 
χάρτη Π.1.11. σε κλίμακα 1:5.000. 

- Ζώνες ειδικής οικονομικής ενίσχυσης για την εφαρμογή προ¬ 
γραμμάτων ανάπλασης στον παραδοσιακό πυρήνα του οικισμού. 

- Ζώνες περιβαλλοντικής εξυγίανσης - αναβάθμισης στα ρέμματα 
της περιοχής. 

- Την εφαρμογή κανονιστικών όρων δόμησης στο σύνολο του οικι¬ 
σμού. 

- Την εφαρμογή προγράμματος κοινωνικής κατοικίας σε έκταση 
220 στρεμμάτων, που ανήκει στη ΔΕΗ, μέσα στην επέκταση του οικι¬ 
σμού. 

Β. Τις προτάσεις για τη λήψη μέτρων προστασίας του περιβάλλο¬ 
ντος όπως φαίνεται στο χάρτη Π. 1.9 σε κλίμακα 1:25.000 και ειδι¬ 
κότερα: 

1. Την προστασία των χερσαίων οικοσυστημάτων, κατά κατηγο¬ 
ρίες, γεωργία, βιομηχανία - βιοτεχνία, τουρισμός, ειδικές χρήσεις 

(στρατός), δασοπονία (προστασία, αναψυχή, παραγωγή προϊόντων) 
και τη σύνταξη για το σκοπό αυτό ειδικών μελετών. 

2. Την προστασία του υδατίνου οικοσυστήματος της λίμνης Πολυ- 
φύτου. 

3. Τη φύτευση περιαστικού και αστικού πρασίνου. 

Γ. Τις προτάσεις για τα απαραίτητα έργα και τις μελέτες των 
δικτύων υποδομής όπως φαίνονται στους χάρτες Π.2.1.2, Π.2.2.2., 
Π.2.3.2- Π.2.4.2 και Π.2.6.2- Π.2.7.2 σε κλίμακα 1:5000 και ει¬ 
δικότερα: 

1. Δίκτυο μεταφορικής υποδομής: 

— Την κατασκευή παρακαμπτήριος οδού στη βόρεια πλευρά του 
οικισμού για την παράκαμψη του κέντρου. 

— Τη διάνοιξη της οδού Βελβεντού - Σκοτεινών Πιερίας, για τη 
διέξοδο προς τη θάλασσα και την ασφαλτόστρωση των κύριων κοινοτι¬ 
κών δρόμων (προς Καταφύγιο, Αγία Κυριακή, κλπ.). 

— Τη μεταφορά του σταθμού υπεραστικών λεωφορείων σε νέα θέση. 

— Τη δρομολόγηση λεωφορείων προς τους γύρω οικισμούς. 

2. Δίκτυο ύδρευσης: 

— Την εφαρμογή προγράμματος συστηματικών χημικών μετρή¬ 
σεων νερού. 

— Την κατασκευή ενίσχυσης εξωτερικού υδραγωγείου. 

— Την κατασκευή των επεκτάσεων του δικτύου ύδρευσης. 

3. Δίκτυο αποχέτευσης όμβριων - αντιπλημμυρική προστασία - 
δίκτυο αποχέτευσης ακαθάρτων - απορρίμματα. 

— Τη δημιουργία αντιπλημμυρικής τάφρου. 

— Την κατασκευή δικτύου αποχέτευσης όμβριων στο κεντρικό και 
δυτικό τμήμα της πόλης. 

— Την κατασκευή δικτύου ακαθάρτων και την κατασκευή της α 
φάσης του σταθμού βιολογικού καθαρισμού (κοινού με τα Σέρβια και 
τους γύρω οικισμούς). 

— Την οργάνωση αποκομιδής (κάδοι, απορριματοφόρα αυτοκίνητα) 
και διάθεσης των απορριμμάτων (σε συνεργασία με το δήμο Σερβίων). 

4. Το ενεργειακό και τηλεπικοινωνιακό δίκτυο. 

— Την αύξηση της τάσης της γραμμής μεταφοράς από 15 Κν σε 
20 Κν και την παράλληλη αύξηση της διατομής του καλωδίου. 


— Την επέκταση του τηλεφωνικού κέντρου Βελβεντού κατά 4.000 
συνδέσεις και του δικτύου τηλεπικοινωνιών κατά 1600 διπλαγω- 
γούς. 

Δ. Τις προτάσεις για την ασφάλεια και προστασία της πόλης από 
θεομηνίες - πυρκαγιές - σεισμούς, όπως φαίνονται στο χάρτη Π- 
3.1.2- Π-3.2.- Π-3.3. σε κλίμακα 1:5.000 και ειδικότερα: 

— Την οργάνωση ζώνης πυροπροστασίας, με κατάλληλη φυτική 
σύνθεση και οργάνωση ζώνης πρασίνου στα όρια του οικισμού. 

— Την πύκνωση των σημείων υδροληψίας ώστε να καλύπτεται όλος 
ο οικισμός. 

— Τον καθορισμό συγκεκριμένων χώρων συγκέντρωσης πληθυσμού 
στην περίπτωση θεομηνιών και σεισμών. 

Ε. Τα απαραίτητα έργα για την ολοκλήρωση της εφαρμογής του 
Γενικού Πολεοδομικού Σχεδίου όπως φαίνονται στον πίνακα Π-4.1.1. 

ΣΤ. Συνοπτικά αντίτυπα των παραπάνω οκτώ (8) χαρτών και 3 
πινάκων που θεωρήθηκαν από τον Προϊστάμενο της Δ/νσης Πολεοδο- 
μικών Εφαρμογών με την υπ’ αριθ. 32898/1251/1986 πράξη του 
δημοσιεύονται στην Εφημερίδα της Κυβερνήσεως με την απόφαση 
αυτή. 

2) Εντός της περιοχής του Γ.Π.Σ. και ειδικότερα στις εκτός σχε¬ 
δίου περιοχές που περιλαμβάνονται σ’ αυτό, οικοδομικές άδειες που 
έχουν εκδοθεί με τις προγενέστερες ισχύουσες διατάξεις ή έχει υπο¬ 
βληθεί στην αρμόδια Πολεοδομική Αρχή ο πλήρης φάκελος με τα 
απαραίτητα για την έκδοση της οικοδομικής άδειας στοιχεία μέχρι 
την ημερομηνία δημοσίευσης της παρούσας εκτελούνται όπως εκδόθη- 
καν ή εκδίδονται βάσει των υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Απριλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΙ 




•.:οηχή Τουριστική Ειιιχείρησπ Λήρος «· δπμ· Εταιρείες Δ.Ε. ,ΕΤΕΡΠΓ,Ο.Τ.Α. ν. 1262 , 13 £ 

ϊιιΧαοη υφιστάμενων ηεριοχ. εντός σχεδίου δόμος ♦ ήπυ· Εταιρείες Δ.Ε.,ΕΤΕΡΠΕ,ΕΚΤΕ,ΟΤΑ ν. 1262 ,136 

Αρι8. 396589/601 (2) 

Τροποποίηση ρυμοτομικού σχεδίου του Δήμου Παλ. Φαλήρου στη 
θέση Κοψαχείλα. 

Ο ΝΟΜΑΡΧΗΣ Δ/ΤΟΣ ΠΕΙΡΑΙΑ 
' Εχοντας υπόψη: 

1. Το Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/γμα 443/2.11.83 (ΦΕΚ 165/Α/83). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκύκλιο με αρ. Λ.7/13.1./17/11.12.72. 

6. Το Π. Δ/γμα 910/77 «περί Οργανισμού Τ.Δ.Ε.». 

7. Το Ν. 1032/80 περί Τ.Χ.Ο.Π. 

8. Το Ν. 1558/85 περί ΤΠ.ΠΕ.ΧΩ.ΔΕ. 

9. Τους Ν. 1232/82 και 1235/82. 

10. Την Υπουργική Απόφαση 7524/1151/83 (ΦΕΚ 
767/Β/83). 

11. Τη με αριθ. 147/85 απόφαση του Δημοτικού Συμβουλίου του 
Δήμου Παλ. Φαλήρου. 


12. Τη με αρ. πρωτ. 227/86 γνωμοδότηση του Ν.Σ. ΠΕ.ΧΩ.ΔΕ, 
αποφασίζουμε: 

Εγκρίνουμε την τροποποίηση του ρυμοτομικού σχεδίου του Δήμου 
Παλαιού Φαλήρου στη θέση Κοψαχείλα με 

1. Συμπλήρωση οικοδομικών και ρυμοτομικών γραμμών των Ο.Τ. 
417, 414 και 340 την προς την πλευρά της οδού Σωκράτους. 

2. Δημιουργία δύο νησίδων πρασίνου στη συμβολή των οδών Σω¬ 
κράτους, 28ης Οκτωβρίου και Ιπποκράτους. 

3. Δημιουργία δύο πεζοδρόμων πλάτους 3.00 μ. σε επαφή με τις 
νησίδες πρασίνου. 

4. Μετατόπιση οικοδομικής και ρυμοτομικής γραμμής του Ο.Τ. 
339 κατά 4.00 μ. προς την πλευρά της 28ης Οκτωβρίου όπως 
φαίνονται και στο σχεδιάγραμμα που συνοδεύει την απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 29 Απριλίου 1986 
Ο Νομάρχης 
Α. ΦΟΥΡΑΣ 

Αριθ. Τ.Π. 5672 (3) 

Όρια οικισμού Γερακάρι Ν. Ρέθυμνου. 

Η ΝΟΜΑΡΧΗΣ ΡΕΘΥΜΝΟΥ 
’ Εχοντας υπόψη: 

1. Τις διατάξεις των άρθρων 2, 3. 5 του Π.Δ. 181Δ/3.5.85 
σχετικά με τον τρόπο καθορισμού των ορίων την κατηγοριοποίηση και 
καθορισμό των όρων και περιορισμών δόμησης των οικισμών. 

2. Την 740/22.4.85 βεβαίωση παραλαβής της μελέτης των ανοι¬ 
χτών πόλεων από το Τ.Π. και Π.Ε. Ρέθυμνου. 

3. Την 702/7.10.85 απόφαση της κοινότητας Γερακάρι σχετικά 
με τα όρια του οικισμού Γερακάρι. 


4. Την από 17.10.85 εισήγηση του Τ.Π. και Π.Ε. Ρέθυμνου προς 
το Σ.ΧΟΠ Ρεθύμνου. 

5. Το 16/85 πρακτικό του Σ.ΧΟΠ Ρεθύμνου, αποφασίζουμε: 

1) Το χαρακτηρισμό του οικισμού Γερακάρι σε αδιάφορο, στάσιμο, 
διάσπαρτο και μεσαίο. 

2) Τον καθορισμό των ορίων του οικισμού Γερακάρι, με τα στοιχεία 
1-2-3-4-5-6-7-8-9-10-1, όπως φαίνονται στο 
συνημμένο σχεδιάγραμμα σε κλ. 1:5000. 

3) Η αρτιότητα ορίζεται 800 μ 2 . 

.Ρέθυμνο, 16 Ιανουάριου 1986 
Η Νομάρχης 
ΒΑΣΙΛΙΚΗ ΜΟΣΙΑΛΟΥ 

ΕΦΗΜΕΡΙΙ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. 5708 (4) 

Όρια οικισμού Κισσού Κάμπος, Ν. Ρεθύμνου. 

Η ΝΟΜΑΡΧΗΣ ΡΕΘΥΜΝΟΥ 
' Εχοντας υπόψη: 

1. Τις διατάξεις των άρθρων 2, 3, 5 του Π.Δ. 181Δ/3.5.85 
σχετικά με τον τρόπο καθορισμού των ορίων την κατηγοριοποίηση και 
καθορισμό των όρων και περιορισμών δόμησης των οικισμών. 

2. Την 740/22.4.85 βεβαίωση παραλαβής της μελέτης των ανοι¬ 
χτών πόλεων από το Τ.Π. και Π.Ε. Ρεθύμνου. 

3. Την 492/6.10.85 απόφαση της κοινότητας Κισσού, σχετικά με 
τα όρια του οικισμού Κισσού Κάμπος. 

4. Την από 17.10.85 εισήγηση του Τ.Π. και Π.Ε. Ρεθύμνου προς 
το Σ.ΧΟΠ Ρεθύμνου. 


5. Το 16/85 πρακτικό του Σ.ΧΟΠ Ρεθύμνου, αποφασίζουμε: 

1) Το χαρακτηρισμό του οικισμού Κισσού Κάμπος σε αδιάφορο, 
στάσιμο, συνεκτικό και μικρό. 

2) Τον καθορισμό των ορίων του οικισμού Κισσού Κάμπος με τα 
στοιχεία 1-2-3-4-5-6-7-8-9-1 όπως φαίνονται στο 
συνημμένο σχεδιάγραμμα σε κλ. 1:5000. 

3) Η αρτιότητα ορίζεται 1.000 μ 2 . 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρέθυμνο, 16 Ιανουάριου 1986 

Η Νομάρχης 
ΒΑΣΙΛΙΚΗ ΜΟΣΙΑΛΟΥ 

